《耘业许印章四韵叩之》
宋代·陈起

近因稚子传来意，知许衰翁两印章。
字画莫教凡手刻，形模当取古人长。
六书今独行秦峄，三体空闻设汉庠。
后世阳冰能复古，未知何日寄文房。

作者简介：陈起，字辅圣，沅江（今属湖南）人。仁宗景祐元年（一○三四）进士。历知宁乡、秭归、湘乡、萍乡等县（清嘉庆《沅江县志》卷二五）。嘉祐间为永州通判（清道光《永州府志》卷一八）。